NaiveNeuron/SloPal huggingface dataset:
Sulanová, Magdaléna, poslankyňa NR SR (2021-11-30):
Ďakujem pekne za slovo. Ja by som chcela iba poznamenať, že myslím si, že každý občan tejto republiky sa stretol s týmto problémom, či už išlo o hluk železničnej dopravy, nehovorím o leteckej, tam ani nie je možné nejak budovať nejaké zábrany, tá svojím charakterom, jednoducho to musíte, ten hluk musia trpieť blízko bývajúci občania. Železničná doprava detto. Tam sa snažia, samozrejme, o zdokonaľovanie vozňového parku, myslím znižovať tento hluk. Ale prudko sa rozvíja hlavne cestná doprava. Takže s týmto sa, myslím, stretávame všetci a je bez pochyby, že tento zákon prispeje k zlepšeniu životného prostredia a k ochrane zdravia všetkých občanov. Pán poslanec Beluský to perfektne zdôvodnil, komplexne sa chopil celej problematiky, aj čo sa týka výšky decibelov, tej hlučnosti, vzdialenosti atď. atď. Takže ja si myslím, že ide o veľmi užitočný a, myslím si, až život zachraňujúci zákon a preto by sme ho mali skutočne všetci podporiť. Ďakujem.
V. Veteška, podpredseda NR SR: (2007-05-17):
Takže uviedol som, že z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády, v tlači 249 nachádza. Otváram rozpravu. Ako prvá a jediná sa písomne prihlásila pani poslankyňa Gibalová. Potom dám možnosť ústne sa prihlásiť do rozpravy k tomuto bodu programu. Nech sa páči, pani poslankyňa.
Podmanický, Ján, poslanec NR SR (2021-05-13):
Pán podpredseda, nemáte pravdu. Ja som predniesol jasne formulovaný procedurálny návrh, kde bol jasný návrh, ako má Národná rada ďalej postupovať v rokovaní. Navrhol som, aby Národná rada hlasovaním poslala výzvu vláde Slovenskej republiky... (Prerušenie vystúpenia predsedajúcim.)
Glváč, Martin, podpredseda NR SR (2017-12-06):
Pán poslanec Tomáš.
Pčolinský, Peter, podpredseda NR SR (2023-03-16):
(Zaznievanie gongu.) Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram, ale skôr ako začneme, dovoľte, aby som na balkóne privítal študentov Obchodnej akadémie z Trenčína. (Potlesk.) Poslanci písomne položili do včera do dvanástej hodiny 21 otázok na predsedu vlády a 56 otázok na členov vlády, overovatelia vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím teraz dočasne povereného predsedu vlády Eduarda Hegera, aby oznámil, kto z členov vlády bude odpovedať na otázky za neprítomných členov vlády. Pán premiér, nech sa páči.
Sulík, Richard, predseda NR SR (2011-05-18):
Pán poslanec Jasaň.
Suchánek, Alan, poslanec NR SR (2018-02-14):
Ja by som len veľmi krátko a tak trošku provokatívne. Počúvame z úst zdravotníkov a hlavne lekárov a skôr stále vidíme, že majú problém. Vidíme, že nechceli slúžiť všeobecní praktickí lekári služby od tej 16.00 hod. do rána. V podstate je ich málo, sú starší, tak sa im vyhovelo, budú slúžiť len do 22.00 hod. Treba robiť prehliadky mŕtvych, zas je problém. Štatisticky vieme, že všeobecní praktickí lekári posielajú 80 % ľudí k špecialistom a len 20 % vyriešia. V krajinách, kde zdravotníctvo dobre funguje, je to úplne naopak. Čím to je? Sú naši lekári neschopní, neochotní? Ja si myslím, že všetko sa nedá vyriešiť zákonmi, a už keď teda zákony, tak dobré. A ja si myslím, že je to o motivácii. Poviem príklad. Bol som lyžovať v Rakúsku, v mestečku a špeciálne som sa išiel pozreť, ako to tam majú spravené. Pôsobia tam štyria lekári. Títo štyria lekári sú počas celého mesiaca rozpisovaní do tých služieb mimo pracovnej doby. To znamená, že na jedného vychádzajú sedem služieb. To by naši lekári spravili revolúciu. Konkrétne bol som sa pozreť u jedného lekára. Pracovnú dobu má od 8.00 hod. do 12.00 hod. a potom od 15.00 alebo 15.30 hod. do 20.00 hod. To znamená, že po pracovnej dobe je ochotný tých pacientov prijímať. A ešte tam má napísané, napriek tomu, že je ten rozpis služieb, že v prípade naliehavého prípadu kedykoľvek aj v ambulancii, alebo na návštevu domov. Nemyslím si, že to robí len preto, že má dobré srdce, ale asi preto, že má motiváciu. To „kedykoľvek“ tam je znázornené, teda aj napísané explicitne, že aj v sobotu, aj v nedeľu. A ešte konkrétne o tomto lekárovi. Tento lekár má atestáciu z chirurgie aj z interného. To znamená, že on neposiela bežné veci na chirurgiu ani na interné. On to vie vyriešiť. Ja si myslím, že preto, lebo je motivovaný. Nechce odosielať pacienta kade-tade, radšej to urobí on a, samozrejme, potom aj to, čo je za to zapletené, dostane on a neposiela to niekde inde. Takže pri tom rovnakom počte lekárov pri tej motivácii to je tam skutočne funguje. Mali by sme sa zamerať touto cestou. Nielen prikazovať a zisťovať, ale, ale motivovať. A ináč to asi nepôjde. Lebo darmo budeme prikazovať, dáme aj zákony, vidíme, že lekári to nie sú ochotní robiť. A ešte veľmi krátko. Keď dneska sme počuli, že lekári by chceli, aby sa zvýšil príjem na ich ambulanciu asi o 2-tisíc, o 2-tisíc euro. No ono to je skutočne tak, keď dneska majú príjem okolo 3,5-tisíc, zaplatia prenájom priestorov, zaplatia zdravotnú sestru, zaplatia svoju réžiu, tak im nakoniec zostáva menej ako plat lekára, ktorý pracuje v nemocnici, a dneska teda je zákonom stanovené, akú má mať tú mzdu minimálne. Títo lekári špecialisti, alebo teda aj všeobecní praktickí lekári nedosahujú ani takúto úroveň. Samozrejme, potom sú demotivovaní a myslím si, že tuná to celé začína. Takže si myslím, že je to o dobre nastavených parametroch a motivácii. Ďakujem.
A. Belousovová, podpredsedníčka NR SR: (2008-11-28):
Takže vyčerpali sme vystúpenie vlastne jediného rečníka, ktorý bol do rozpravy prihlásený ústne. Vyhlasujem rozpravu za skončenú. Chcem sa opýtať pána ministra ako navrhovateľa, či chce zaujať stanovisko. Nech sa páči. (Hlasy v sále.) Počkajte, pán minister Počiatek požiadal o slovo. Chcete vystúpiť? To potom otvoríme rozpravu. Čiže chcete vystúpiť? Nech sa páči, takže slovo má pán minister Počiatek.
Kéry, Marián, poslanec NR SR (2021-11-12):
Pán poslanec Stančík, váš prejav hodnotím ako kultivovaný, ba priam štátnický, ale, žiaľ, je len málo pasáží, s ktorými môžem súhlasiť. Navyše sa veľmi musím ohradiť voči vášmu obvineniu na adresu nás opozičných politikov, pretože ich pokladám za zavádzajúce. Povedzte mi, v čom je moja vina, keď na otázku o očkovaní odpoviem ľuďom, že je na vás, či sa rozhodnete dobrovoľne sa zaočkovať, alebo sa nerozhodnete? Ja nie som lekár, ja som politik. V živote by som si to nedovolil. Nie je pravda ani to, že neprichádzame s riešeniami, len vy ich nechcete počuť, a ak ich počujete, tak ich veľmi rýchlo odmietate. Vaše riešenia sú, žiaľ, také, ktoré rozdeľujú spoločnosť, a to stále viac a viac, a to práve spôsobuje nervozitu a, žiaľ, aj nárast agresivity v spoločnosti. A je neprípustné podľa mňa, že pred pár mesiacmi sme si pripomenuli 80. výročie prijatia Židovského kódexu. A my robíme opäť tú istú chybu a rozdeľujeme ľudí na dve kategórie – na očkovaných a neočkovaných. Ja súhlasím s tým, že kto je zaočkovaný a dostane COVID, tak bude mať miernejšie príznaky a mal by to zvládnuť oveľa ľahšie. Ale na druhej strane vy očkovaní takisto môžete byť nositeľmi a šíriteľmi tejto pandémie. Prečo to nikto nechce priznať? Takže, pán poslanec, žiaľ, nemali ste rovnaký meter vo vládnej koalícii ani na vakcíny a zo Sputniku ste urobili hybridnú vojnu a potom sa čudujete, že ľudia sa húfne nedali zaočkovať. Takže vaše vystúpenie... (Prerušenie vystúpenia časomerom.)
Kočiš, Eduard, poslanec NR SR (2023-01-24):
Ďakujem pekne za slovo, pán predsedajúci. Každý jeden člen vlády alebo každý jeden volený zástupca ľudu by mal byť hrdý na to, že dostal od ľudí mandát – možno silnejší, možno slabší, ale ten mandát by mal uplatňovať v tom zmysle, aby všetky zákony sa uvádzali do života a boli na prospech spoločnosti, teda Slovenskej republike. Celý tento chaos, ktorý tuná vznikol tým, že najvyšší ústavní činitelia odrádzali, odhovárali a doslova dehonestovali inštitút referenda tým, že odrádzali, aby šli voliči, sympatizanti, občania Slovenskej republiky vyjadriť svoj názor k urnám, malo iba ten jediný výsledok a ten jediný efekt, že volebná účasť bola iba na úrovni 27 %, čo si myslím, že napriek tak silnej antireferendovej kampani, aká ešte na Slovensku nikdy nebola, je to aj tak veľmi dobré a kvalitné číslo. Z deviatich referend na území Slovenskej republiky bolo platné iba to referendum o vstupe Slovenska do Európskej únie a aj to preliezlo veľmi tesne, myslím, 52 alebo 53 %, takže ak 27 % ľudí, voličov na území Slovenskej republiky, ktorých bolo skoro 1,2 mil., vyjadrili v drvivej väčšine svoj názor, že nesúhlasia s tým, aby táto vláda naďalej vládla, aby tento politický marazmus sa na území Slovenskej republiky propagoval ďalej, aby parlament bol nefunkčný, vláda disfunkčná, tak jednoducho nie je dôvod na to, aby takýto pozmeňujúci návrh zákona, ktorý pošliapava demokraciu a jej demokratické princípy, v tomto pléne prešiel.
Bernaťák, Tibor, poslanec NR SR (2017-05-10):
Termín hlasovania bude zajtra o 11. hodine.
Grendel, Gábor, podpredseda NR SR (2022-05-25):
Otváram rozpravu, do ktorej som dostal dve písomné prihlášky. Za poslanecký klub SaS od pán poslanca Cmoreja, ktorý je však ospravedlnený, a od pána poslanca Mariána Viskupiča. Takže v rozprave písomne vystúpi ako jediný pán poslanec Marián Viskupič.
R. Kaliňák, poslanec: (2003-10-23):
Z. Martináková, podpredsedníčka NR SR: Prosím, hlasujeme o postúpení návrhu zákona do tretieho čítania. (Reakcie z pléna.) (Hlasovanie.) Prítomných je 134 poslancov, za 115, proti 1... (smiech predsedajúcej) Pán poslanec, spôsobili ste tu... Zdržalo sa 16, nehlasovali 2. Konštatujem, že sme postúpili návrh zákona do tretieho čítania. Otváram rozpravu v rámci tretieho čítania. Písomne nemám žiadnu prihlášku. Kto má záujem, nech sa prihlási v tejto chvíli ústne do rozpravy v rámci tretieho čítania. Uzatváram túto možnosť. Pán poslanec Galbavý... Vyhlasujem rozpravu v rámci tretieho čítania za skončenú. Prosím, pán spravodajca, aby ste uviedli záverečné hlasovanie.
Paška, Pavol, predseda NR SR (2012-08-01):
Faktické poznámky majú pán poslanec Chren, Kadúc. Končím možnosť sa prihlásiť do faktických. Pán poslanec Chren.
Kollár, Boris, predseda NR SR (2021-10-26):
S ďalšou faktickou vystúpi pán poslanec Viskupič.
Laššáková, Jana, podpredsedníčka NR SR (2015-10-02):
Pán poslanec Mičovský, nech sa páči.
Marosz, Ján, poslanec NR SR (2017-06-13):
Ďakujem za slovo. Žiadam Národnú radu prijať uznesenie alebo respektíve zaradiť bod programu, aby pán minister dopravy Árpád Érsek zverejnil všetky zmluvy, ktoré sa týkajú výkupov pozemkov pod cesty D4 a R7. Ďakujem pekne.
Laššáková, Jana, podpredsedníčka NR SR (2014-02-06):
Poprosím vás, v zápise opravte hlasovanie pána poslanca. Pán poslanec Gál, nech sa páči.
Števulová, Zuzana, poslankyňa NR SR (2024-02-21):
Ďakujem ti, kolegyňa Jurík, za tvoj obsiahly príspevok k tejto téme, aj za návrhy, ktoré v téme rodovo podmieneného násilia neúnavne predkladáš. Ja by som chcela reagovať najmä na tú poslednú časť tvojho príspevku, kde si spomenula vlastne ten podľa mňa poburujúci výrok na ľudskoprávnom výbore od štátneho tajomníka Gašpara, že teda obete rodovo podmieneného násilia, preživšie, majú čakať ďalšie dva roky na to, kým sa vôbec vládna koalícia dostane vlastne k riešeniu tohto pretrvávajúceho akútneho problému. Treba naozaj poukázať na to, že tu pomaly neuplynie mesiac, kedy v médiách nemáme informáciu o tom, že buď došlo k ďalšej femicíde, alebo k stalkingu žien, alebo k ďalším formám rodovo podmieneného násilia. Riešime momentálne aktuálne situáciu týkajúcu sa premlčania, skrátenia premlčania znásilnenia a iných sexuálne motivovaných trestných činov. To sú všetko veci, s ktorými sa my ženy v dennodennom živote dlhé roky boríme, musíme im čeliť a v prípade, keď sa niektoré z nás naozaj stanú obeťami takýchto trestných činov, tak tá podporná sieť, ktorá existuje, je veľmi, by som povedala, vyťažená a preťažená tým náporom, ktorý musia ako keby zvládať. Majú, zaslúžili by si oveľa viac finančných prostriedkov, ale zároveň, nie je to len teda o tej podpornej sieti, ktorú držia pri živote mimovládne organizácie, ale predovšetkým jednak o reforme vlastne trestnoprávnych kódexov, ktoré aj my, aj KDH, ale predovšetkým o trestnom procese, kde by teda práva obetí a prístup k obetiam mal byť oveľa, oveľa lepší. Takže ešte raz ďakujem aj za to, že si predniesla tento príspevok za klub.
Sulík, Richard, podpredseda vlády a minister hospodárstva SR (2022-05-20):
...daňový bonus na deti... (Prerušenie vystúpenia predsedajúcim.)
Bugár, Béla, podpredseda NR SR (2018-06-15):
Na vystúpenie pani poslankyne s faktickou poznámkou ako jediný pán poslanec Baránik. Nech sa páči.
Bagačka, Michal, poslanec NR SR (2013-03-19):
Pán predseda, dajte hlasovať o bode 8 tohto návrhu.
Ďuriš Nicholsonová, Lucia, podpredsedníčka NR SR (2017-10-17):
Pán poslanec Budaj, nech sa páči.
Hort, Milan, podpredseda NR SR (2011-03-24):
Pán podpredseda vlády, ja vás na chvíľu vyruším. Páni kolegovia, pán Brocka a spol., poprosím vás, skúste si to niekde inde vyriešiť. Ďakujem za porozumenie. Nech sa páči, pán podpredseda vlády.
B. Bugár, podpredseda NR SR: (2006-04-20):
B. Brestenská, poslankyňa: Dobre, ďakujem.
Hrnčiar Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 146, za 70, proti 10, zdržalo sa 66. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím povereného člena výboru pre financie a rozpočet poslanca Jozefa Rajtára, aby uviedol hlasovanie o bode 80 schváleného programu, ktorým je prvé čítanie o návrhu poslancov Kotlebu, Schlosára, Beluského, Uhríka a Mazureka na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 1376. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Milana Uhríka a Milana Mazureka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1376.)
Laurenčík, Milan, podpredseda NR SR (2020-04-29):
Žiada si zaujať stanovisko spravodajca? Nie. Prerušujem rokovanie o tomto bode programu. Budeme pokračovať prerokovaním návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov . Návrh vlády je pod tlačou 75. Prosím ministerku spravodlivosti Slovenskej republiky pani Máriu Kolíkovú, aby návrh vlády odôvodnila. Pani ministerka, máte slovo.
Laurenčík, Milan, podpredseda NR SR (2021-11-09):
Ďakujem, pán poslanec. Ako spravodajca môžete ostať na svojom mieste. Otváram teraz rozpravu, do ktorej som dostal písomnú prihlášku. Písomne sa prihlásil pán poslanec Marek Hattas. Nech sa páči, máte slovo.
Paška, Pavol, predseda NR SR (2013-11-27):
(Hlasovanie.) 145 prítomných, 89 za, 55 sa zdržalo. Schválili sme zákon o úrade pre reguláciu elektronických komunikácií a poštových služieb a dopravnom úrade. Pán poslanec Kolesík uvedie v druhom čítaní hlasovanie o vládnom návrhu zákona č. 513 o dráhach. Je to tlač 722. (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 722.)
A. Bobrík, poslanec: (2008-09-11):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti podľa § 67 a 68 zákona Národnej rady o rokovacom poriadku Národnej rady v znení neskorších predpisov, ako i náležitosti, ktoré sú uvedené v Legislatívnych pravidlách. Predložený návrh zákona obsahuje Doložku zlučiteľnosti s právom Európskej únie a návrh je v súlade s ústavou a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí, vyšších územných celkov, ako bolo už povedané predkladateľom. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 728 z 22. augusta 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona bol výbormi prerokovaný do 20. októbra 2008 a gestorský výbor do 21. októbra 2008. Prosím, pán predsedajúci, otvorte rozpravu k tomuto návrhu zákona.
Kollár, Boris, predseda NR SR (2021-12-10):
Prosím, prezentujme sa a hlasujme. (Hlasovanie.) Prítomných 91 poslancov, za 86, proti 0, zdržalo sa 5. Konštatujem, že sme schválili vládny návrh novely zákona č. 362/2011 Z. z. o liekoch. Teraz vyhlasujem dvojminútovú prestávku. Budeme pokračovať v rokovaní. (Reakcia z pléna.) Prosím? (Reakcia z pléna.) Áno. Procedurálny návrh, pán poslanec Šeliga, nech sa páči.
Jurinová, Erika, podpredsedníčka NR SR (2013-05-16):
Pán poslanec Mikloško.
B. Bugár, podpredseda NR SR: (2003-12-04):
B. Brestenská, poslankyňa: A 34. Jedenásť som ani nespomínala! Ja hovorím o tom schváliť!
Kažimír, Peter, minister financií SR (2016-09-07):
Ďakujem pekne. Dovoľte mi teda uviesť, aký bude výsledný stav v oblasti poskytovania vianočného príspevku v roku 2016 po prijatí navrhovanej novely zákona. Jednorazové zvýšenie sa bude vzťahovať na poberateľov vianočného príspevku s dôchodkom, resp. úhrnom súm dôchodkov do výšky 396,18 stotín eura vrátane. To je z dvojnásobku sumy životného minima pre jednu plnoletú fyzickú osobu. Suma jednorazového zvýšenia vianočného príspevku pre niektorých poberateľov dôchodku bude aj v roku 2016 vo výške 12 eur 74 centov. Navrhovaná úprava bude v praxi znamenať, že maximálna suma vianočného príspevku vrátane jednorazového zvýšenia bude aj v roku 2016 pre dôchodky nepresahujúce sumu životného minima, pre tento rok je to suma 198 eur a 9 centov. Tak ten celkový príspevok vianočného príspevku bude teda 100 eur pri tejto sume životného minima. Uvedené opatrenie sa pozitívne dotkne približne 733-tisíc osôb v prípade jednorazového zvýšenia vianočného príspevku poberateľom dôchodku, ktorých dôchodok alebo úhrn súm dôchodkov je vo výške najviac dvojnásobku sumy životného minima. Ďakujem.
Uhliarik, Ivan, poslanec NR SR (2012-12-11):
Ďakujem pekne za faktické poznámky. Ak dovolíte, pán poslanec Blanár a súčasný župan. Viete, vy ste síce povedali, že sme boli za zisk, alebo že sme za zisk, no ale zatiaľ váš zákaz zisku stál slovenských občanov 44 miliónov eur, ktoré bude musieť každý vrátane vás zaplatiť. Buďte proti zisku, ale robte to tak, aby sme nemuseli potom zaplatiť to z vlastných vreciek. Buďte proti tomu zisku, ale buďte korektní proti zisku. Ja nemám s tým problém. Ako som povedal, od 1. augusta 2011 sme sprísnili jeho vyplácanie. Pozrite si ten zákon. A čo sa týka nemocníc vyššieho územného celku, hovoríte o odvahe, Pán poslanec, majte konzistenciu aspoň v horizonte niekoľkých mesiacov, SMER teraz v lete zavádzal znovu koncové nemocnice a viete, že vaša argumentácia na VÚC-karské nemocnice bola: „VÚC-karské nemocnice sú rovnako dobré ako štátne. Lekári a sestry sú tam rovnako kvalitní ako v štátnych nemocniciach.“ A na mňa bola vtedy otázka: „Prečo máte iný meter pre štátne a iný meter pre VÚC-karské nemocnice?“ Prečo nemáte tú odvahu a teraz sa nespýtate ministerky zdravotníctva a svojej strany SMER, prečo znova robí tento rozdiel, prečo znova zvýhodňuje štátne nemocnice? A prečo nemáte odvahu spýtať sa teraz vášho ministra financií, koľko peňazí do VÚC-karských nemocníc chystá sa dať alebo dal. Ďakujem pekne.
Figeľ, Ján, podpredseda NR SR (2015-02-11):
Ďakujem pekne. Do rozpravy sa prihlásil takisto navrhovateľ Jozef Viskupič. Nech sa páči, pán kolega, máte slovo.
Glváč, Martin, podpredseda NR SR (2019-04-04):
Prezentujme sa a hlasujme. (Hlasovanie.) Prítomných 126, za 121, zdržali sa 4, nehlasoval 1 poslanec. (Pozn. red.: Návrh bol postúpený do druhého čítania. ) Ďalej pristúpime k hlasovaniu o pridelení návrhu výborom, nech sa páči.
P. Paška, predseda NR SR: (2008-03-28):
(Hlasovanie.) 136 prítomných, 105 za, 1 proti, 30 sa zdržalo. Konštatujem, že sme návrh postúpili do druhého čítania.
Jurinová, Erika, podpredsedníčka NR SR (2014-07-08):
Pán poslanec Hlina.
Hrnčiar, Andrej, podpredseda NR SR (2018-03-14):
Pán poslanec Jarjabek.
Osuský, Peter, poslanec NR SR (2021-12-01):
Ďakujem pekne, pán predsedajúci. No, pán poslanec Kotleba sa zmienil o tom, že sa jedná o pokus o rozvrat demokraticky zvoleného, lebo hovoril o voľbách, ktoré ustanovili prezidenta a vôbec všetko v Bielorusku. No, samozrejme, takto argumentovať mohli aj komunisti 30 rokov, že tu prebiehali voľby a že v nich získavali 96 % alebo 98 %, ako kedy, že teda napríklad tí duchovní, radové sestry a podobní, ktorí boli zatváraní, boli zatvorení v súlade so zákonmi, ktoré prijal demokraticky zvolený parlament podľa vás. Takže by ste sa museli hlboko stotožniť so všetkými zločinmi totality komunistickej, pretože to bolo po voľbách, ktoré pravidelne prebiehali. Takisto ako prebiehajú v Bielorusku. Takže je fajn, že sa zastávate demokratických volieb, pretože zhodou okolností váš milovaný prezident, doktor Jozef Tiso a Slovenský snem sa za šesť rokov existencie toho štátu ani nepokúsil o voľby. Taká to bola výborná demokracia. Proste v živote na území Slovenského štátu od marca ´39 sa nikdy žiadne voľby nekonali. U Lukašenka sa konajú, to je pravda. A efekt je asi taký, ako to nekonanie v tom Slovenskom štáte. Je to totalita a je dojemné, ako sa staráte o to, že Európske krajiny nechcú napríklad poskytovať vedecké poznatky alebo obchodovať so zločineckým režimom. Prečo by to mali? Aký majú oni mať záujem, aby ten režim, ktorý mlátil študentov a študentky na uliciach v Minsku, mal prosperovať? Prečo, by sme mali podporovať čímkoľvek tento režim? Je absolútne prirodzené, že keď už proti nim nevedieme vojnu, tak proti nim... (Prerušenie vystúpenia časomerom.)
Hrnčiar, Andrej, podpredseda NR SR (2020-02-20):
Pán poslanec Pčolinský.
Poliačik, Martin, poslanec NR SR (2019-10-24):
Ďakujem veľmi pekne, pán predsedajúci. V súlade s § 73 zákona o rokovacom poriadku som bol aj pri tomto návrhu určený gestorským výborom za spravodajcu. Predkladám preto informáciu k predloženému návrhu zákona. Tento spĺňa náležitosti podľa rokovacieho poriadku aj legislatívnych pravidiel, súčasťou je stanovisko ministerstva financií a z predkladaného návrhu je zrejmý aj účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že tento návrh zákona posunie do druhého čítania. V súlade s rozhodnutím predsedu Národnej rady navrhujem, aby návrh zákona prerokovali samozrejme ústavnoprávny výbor a školský výbor, ktorý zároveň navrhujem ako gestorský, teda výbor pre vzdelávanie, vedu, mládež a šport. Tiež odporúčam, aby bol návrh prerokovaný vo výboroch, v gestorskom do 32 dní a v ostatných do 30 dní od prerokovania v prvom čítaní. Pán podpredseda, prosím, otvorte rozpravu. Ďakujem.
Érsek, Arpád, poslanec NR SR (2012-07-26):
Ďakujem za slovo. Ja v krátkosti sa pripájam k tomu, čo povedal môj tu predrečník, a stotožňujem sa s jeho názorom. Áno, 150 miliónov eur sa počuje, je to veľký peniaz. Myslím si tiež, je to obrovský peniaz a dalo by sa v tom rozpočte, ak by bol tak postavený, alebo na základe niečoho ten rozpočet vyplynul, určite by to mohlo byť menej, aj keď vieme, že tento inteligentný systém je nejakým spôsobom spojený s celou Európou, a tu, čo mám pred sebou určité skúmania, že skrátiť meškanie o 20 %, znížiť počet dopravných nehôd o 30 %, a keď predpokladáme do roku 2020 nárast nákladnej dopravy o 55 % a osobnej o 36 %, myslím si, že je opodstatnený tento inteligentný systém, ale i napriek tomu aj nám tu chýbajú prepočty alebo nejakým spôsobom len povedať, že 150 miliónov, to je trošku silné. A ja sa chcem vrátiť k tomu, že vieme, mýtny systém, áno, funguje, ten mýtny systém nie je zlý, ale za koľko bol postavený? Lebo potom veľmi ťažko sa s dopravcami dalo nájsť nejaké kompromisné riešenia. Obávam sa, aby sme nešli touto cestou. Ďakujem.
Ďuriš Nicholsonová, Lucia, podpredsedníčka NR SR (2017-12-07):
Vážené panie poslankyne, vážení páni poslanci, pokračujeme v rokovaní siedmeho dňa 23. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o štátnom rozpočte na rok 2018, pod tlačou 700. Pána ministra financií Kažimíra bude zastupovať pán minister dopravy nakrátko, lebo pán minister je na ceste. Pán spravodajca je na mieste. Ďakujem veľmi pekne. Predtým ešte, než dám slovo prvému prihlásenému do rozpravy, máme tu jeden procedurálny, dva procedurálne návrhy. Nech sa páči, pán poslanec Marosz.
M. Hort, podpredseda NR SR: (2009-06-19):
Otváram rozpravu k tomuto bodu. Taktiež som nedostal žiadnu písomnú prihlášku a pýtam sa, kto sa chce do rozpravy prihlásiť ústne? Konštatujem, že nikto. Uzatváram možnosť prihlásiť sa do rozpravy a vyhlasujem rozpravu za skončenú. Prerušujem rokovanie o tomto bode programu, budeme hlasovať o 11.00 hodine. Takže, vážené kolegyne, kolegovia, priblížila sa nám 11.00 hodina, pretože pri ďalšom zákone mi avizuje navrhovateľ, že bude rozprávať dlhšie, tak ju nebudem už teraz otvárať. Vyhlasujem prestávku päť minút s tým, že o 11.00 hodine pristúpime k hlasovaniu. Prosím všetkých, ktorí sa chcú zúčastniť hlasovania, aby sa dostavili do rokovacej sály. (Prestávka.) (Po prestávke.)
Fecko, Martin, poslanec NR SR (2018-06-13):
Ďakujem pekne. Ďakujem, kolegyne a kolegovia, za vaše reakcie. Samozrejme, s tými pozemkami to budeme asi na veky vekov sa tu naťahovať. Štát verzus hospodár, vlastník, užívateľ. Takže som rád, že aj pani kolegyňa Zemanová má rovnaký názor. A asi zareagujem na tú petíciu, to znamená, ja by som teraz bol veľmi rád, keby minister povedal, akým spôsobom s tou petíciou mieni alebo nemieni, keď teda už o nej vie, naložiť alebo nenaložiť. A prakticky ja som mal, samozrejme, tiež to znenie tej petície, a pokiaľ tí rybári, tých 50-tisíc prakticky neviem, či ju už vôbec niekde dalo, či prišla niekde na ministerstvo alebo do Národnej rady. Takže prakticky, keď pán minister o tom niečo vie, bolo by veľmi dobré, keby teraz tu, kde inde, by mal povedať národu slovenskému rybárskemu, ako to vlastne stojí, ako sa vec má. Ďakujem pekne.
P. Hrušovský, predseda NR SR: (2004-01-20):
Nech sa páči, pán poslanec Fico.
Šimečka, Michal, podpredseda NR SR (2024-04-18):
Ďakujem veľmi pekne, pán poslanec. Otváram týmto rozpravu, do ktorej sa písomne prihlásili štyria poslanci. A ako prvý vystúpi za klub Progresívne Slovensko pán poslanec Ivan Štefunko.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 147 prítomných, 89 za, 43 proti, 15 sa zdržalo. Konštatujem, že sme schválili vládny návrh novely zákona 187/2021 o ochrane hospodárskej súťaže . Ďakujem pekne, pán spravodajca. Prosím spravodajcu z ústavnoprávneho výboru poslanca Richarda Eliáša, aby uviedol hlasovanie o návrhu zákona k informácii o vydaní aproximačných nariadení vlády Slovenskej republiky v II. polroku 2023 a o zámere prijímania aproximačných nariadení vlády v I. polroku 2024, ktoré máme uvedené ako tlač 182, bod 30 schváleného programu. Nech sa páči, pán spravodajca, máte slovo. (Hlasovanie o informácii o vydaných aproximačných nariadeniach vlády Slovenskej republiky v II. polroku 2023 a o zámere prijímania aproximačných nariadení vlády Slovenskej republiky v I. polroku 2024 , tlač 182.)
Ondruš, Branislav, poslanec NR SR (2010-08-11):
... ďakujem, že to nie je dobré a vláda, samozrejme, nechá za seba rozhodovať tento parlament, čo je samozrejme ako v poriadku, ale teda tú odvahu alebo nie odvahu bude hľadať parlament. Po druhé, pripájam sa k tomu, čo povedal aj pán poslanec Maďarič. Skutočne my sme zachraňovali euro a práve celý čas sme hovorili o tom, že chceme, aby bolo jasné, či Grécko len hovorí alebo aj plní. Vy nám teraz znemožňujete, aby sa ukázalo, či Grécko reálne plní to, čo sľubuje a to my požadujeme aj v tejto chvíli. A po tretie, nesúhlasím a skutočne je zavádzaním tvrdiť, že sme sa vydali na grécku cestu, pretože v čase krízy jednoducho prudko narastal dlh aj iným krajinám a zatiaľ čo v priemere v Európskej únii dlh medzi rokmi 2008 a 2009 narástol o 12 %, na Slovensku narástol o 8 %, čiže my sme hlboko pod priemerom Európskej únie, dokonca sme hlboko aj za vzorovými krajinami Ivana Mikloša, pretože v Írsku narástol dlh o vyše  20 %, v Lotyšsku  o  takmer  14  %  a v Litve o vyše 16,5 %. A to sú oveľa horšie výsledky ako na Slovensku.
L. Gyurovszky, minister výstavby a regionálneho rozvoja SR: (2004-03-03):
Legislatívna úprava v tejto oblasti je založená na sústredenie prostriedkov na problémové regióny prostredníctvom viacročných programov. Všetky formy podpory na všetky rozvojové programy s regionálnym obsahom ostávajú zachované. Návrh zohľadňuje nové skutočnosti, ktoré vznikli v oblasti regionálnej politiky od nadobudnutia účinnosti tohto zákona, a zároveň reaguje na zmeny vyplývajúce z prvoplánového členstva Slovenskej republiky v Európskej únii po 1. máji 2004. Ide o niektoré zmeny, ktoré je potrebné sem dať v súvislosti s implementovaním niektorých ustanovení Európskeho spoločenstva. Toto je článok I. Článok II. S danou požiadavkou Európskeho spoločenstva sa navrhuje novela zákona č. 303/1995 o rozpočtových pravidlách. V platnom znení zákona č. 303/1995 sú prostriedky postupovej pomoci v spoločenstve definované ako prostriedky poskytnuté Slovenskej republike na základe medzinárodných zmlúv. Prostriedky postupovej pomoci však budú poskytované Slovenskej republike na základe rozhodnutia príslušnej organizácie spoločenstiev, z tohto dôvodu je nevyhnutná legislatívny zmena, ktorá uvedenú skutočnosť zohľadní. V čl. III preto bolo potrebné ustanoviť spôsob výberu riadiaceho orgánu medzi ministerstvami vzhľadom na potrebu určiť pôsobnosť ústredných orgánov štátnej správy vo vzťahu k čerpaniu finančných prostriedkov zo štrukturálnych fondov a kohézneho fondu. Vážené poslankyne, vážení poslanci, preto vás žiadam o podporu tohto návrhu zákona a posunutie do druhého čítania. Ďakujem za pozornosť.
Pellegrini, Peter, minister školstva, vedy, výskumu a športu SR (2014-11-08):
Ďakujem veľmi pekne, vážená pani predsedajúca. Vážené kolegyne, kolegovia, dlho som sa bránil tomu, aby som tu vystúpil, aj keď vidíte, že sa snažím naozaj úprimne a pokorne sledovať túto diskusiu a prijímať aj kritiku a poúčanie, ale keď vás niekto poučuje, tak máte právo sa vyjadriť k tomu, kto je to a či má na to právo. A po vystúpení pána predsedu SDKÚ Pavla Freša a jeho štýle vystúpenia som musel zareagovať. Najprv tá prudká reakcia, pán poslanec, kedy ste sa rozbehli krížom cez sálu proti poslancovi Kérymu a vyhradili ste sa proti pripomenutiu vášho štýlu s goebbelovskou propagandou. Keď to pred pár minútami povedal poslanec, sediac niekde bližšie pod vami, na adresu ministra Maďariča, vtedy ste nezdvihli ani zadok zo stoličky a v tichosti ste tam sedeli! (Potlesk.) Ale druhá vec, a hovorím možno nie k vám, ale k ostatným kolegom z opozície, lebo mnohých si vážim a mnohí majú právo kritizovať a majú právo aj poučovať, áno. Ale vy, pán poslanec Frešo, asi nie. Vy ste predsedom strany, ktorej minister – minister – podpísal dve zmluvy deň pred nástupom nového ministra, ani nieže deň pred voľbami, deň pred nástupom nového ministra na prenájom pozemkov v bratislavskom prístave 400 m pozdĺž rieky na meter šírky na 30 rokov alebo 25 rokov, ak sa nemýlim, a pozemky lukratívne, stanica Filiálka pri Istropolise, opäť s takou istou spoločnosťou znovu na 25 rokov alebo 30 rokov prenájmu, deň pred nástupom nového ministra, to znamená, asi 20 dní po výmene vlády, resp. 20 dní po voľbách. A s kým to spravil? Ja som tie zmluvy prezentoval tu v parlamente a som ich tu mal. Boli to spoločnosti, ktoré zhodou okolností obidve sídlili na Cypre a mali blízko k finančným skupinám, pán Frešo. A vy tu budete z tohto miesta poučovať?! (Potlesk.) A čudujem sa vám, kolegovia, že vaša reakcia aj po zverejnení týchto informácií tu na pôde parlamentu bola, nie že by ste ich boli odsúdili, ale ste si s nimi sadli do vládnej koalície. Takže pevne verím, že sa vyjadríte aj k takémuto konaniu takýchto strán. (Potlesk.) Ešte raz. Mnohých si vážim, prijímam kritiku, neteší ma, čo sa stalo. Snažíme (ruch v sále), snažíme sa prijímať opatrenia, aj si pamätám, že tu možno, a neviem, či som to nebol aj ja spolu s kolegami pri novele zákona o verejnom obstarávaní, sme sa pokúšali doplniť... (Reakcie z pléna. Prerušenie vystúpenia predsedajúcou.)
Laššáková, Jana, podpredsedníčka NR SR (2012-08-06):
Pani poslankyňa Tomanová, nech sa páči.
Viskupič, Jozef, poslanec NR SR (2012-08-06):
Ďakujem. Ja len kratučko. Nedovolil by som si asi nikdy hovoriť o niekom, či je spravodlivý, alebo nespravodlivý, akurát si pamätám z jedného tvojho predvolebného vystúpenia takú čarovnú vetu, myslím, že to bolo pred Plesom v opere, kde si hovoril, že na chrbte slovenského národa sa dá orať hlboká brázda a že si tú brázdu ten slovenský národ necháva orať dobrovoľne a nič proti tomu nerobí. Preto ma zaráža v tvojom vystúpení to, ako nejaké tisíce budú pred parlamentom a ako niekto bude stáť na barikádach, skôr si myslím, že spravodlivé vystupovanie musí niekedy zniesť aj to, že na to sme tu, pretože tieto steny, sme tu síce v jednej miestnosti, ale my sa tu nebavíme v prvom rade medzi sebou, ale bavíme sa hlavne k voličom a hlavne k tým, ktorí nás sem do parlamentu poslali. To hodnotenie, kto je spravodlivý, alebo nie, by som práve na nich nechal. Ďakujem.
Laššáková, Jana, podpredsedníčka NR SR (2014-10-29):
S reakciou pán poslanec Jurzyca. Nech sa páči.
Bugár, Béla, podpredseda NR SR (2011-02-11):
Prezentujme sa a hlasujme o návrhu prerokovať v treťom čítaní tento návrh. (Hlasovanie.) Prítomných 79 poslancov, za hlasovalo 77, 2 sa zdržali hlasovania. Konštatujem, že sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu v rámci tretieho čítania za skončenú.
P. Hrušovský, predseda NR SR: (2005-06-30):
(Hlasovanie.) 133 prítomných, 90 za, 38 proti, 5 sa zdržalo. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon o zdravotnej starostlivosti. Otváram rozpravu. Pýtam sa, či sa chce niekto z prítomných pánov poslancov do rozpravy prihlásiť. Nie. Vyhlasujem rozpravu za skončenú. Pristúpime k hlasovaniu o zákone ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Paška, Pavol, predseda NR SR (2012-07-24):
Hlasujeme. (Hlasovanie). 144 prítomných, 122 bolo za, 3 proti, 18 sa zdržalo, 1 nehlasoval. Pridelili sme návrh zákona výborom a určili lehoty na jeho prerokovanie. Dámy a páni, odhlasovali sme prerokované body programu, vyhlasujem krátku prestávku do 17.20 hodiny a budeme pokračovať ďalším bodom programu, ktorým je prvé čítanie o vládnom návrhu novely zákona č. 184/2009 Z. z. o odbornom vzdelávaní a príprave (tlač 121). Takže je prestávka do 17.20 hodiny. (Krátka prestávka.) (Po prestávke.)
M. Číž, podpredseda NR SR: (2007-03-28):
Vážené kolegyne, kolegovia, prerušujem rokovanie o tomto bode programu. Vzhľadom na to, že nám uplynul čas, už nemá význam začínať žiadny ďalší zákon. Dovoľte mi, aby som vám zaželal príjemný večer, poďakoval všetkým tým, ktorí nám pomáhali pri dnešnom rokovaní aj pracovníkom Kancelárie Národnej rady. Pokračujeme zajtra ráno o 9.00 hodine. Ďakujem pekne. (Prerušenie rokovania o 18.57 hodine.)
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) 150 prítomných poslancov, hlasovalo 82 za, 27 proti, 41 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Budeme ďalej hlasovať v druhom čítaní	o vládnom návrhu zákona, ktorým sa mení a dopĺňa zákon č. 572/2004 Z. z. o obchodovaní s emisiami, o ktorom rokujeme v skrátenom konaní. Poprosím spoločného spravodajcu pána poslanca Goliana, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 238.)
P. Hrušovský, podpredseda NR SR: (2002-06-26):
Hlasujeme, páni poslanci, o odporúčaní prerokovať návrh zákona v treťom čítaní ihneď. (Hlasovanie.) Prítomných je 96 poslancov, za 93, proti 1, zdržal sa 1, nehlasoval 1. Návrh sme schválili. Pristúpime k tretiemu čítaniu. Otváram rozpravu. Pýtam sa, či sa z prítomných pánov poslancov chce prihlásiť do rozpravy niekto ústne. Nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru schváliť ho. Prezentujme sa, páni poslanci, a hlasujme. (Hlasovanie.) Prítomných je 102 poslancov, za 97, proti 2, zdržal sa 1, nehlasovali 2. Konštatujem, že sme schválili návrh poslanca na vydanie zákona, ktorým sa mení a dopĺňa zákon č. 318/1992 Zb. o dani z dedičstva, dani z darovania a dani z prevodu a prechodu nehnuteľností v znení neskorších predpisov. Páni poslanci, prerokovali sme ešte jeden návrh zákon, o ktorom by sme mali hlasovať, a to je zákon o štátnej službe. Vzhľadom na veľký počet podaných pozmeňujúcich návrhov je potrebné, aby tak navrhovatelia, ako aj spravodajca ešte zosúladili znenie jednotlivých pozmeňujúcich návrhov. Odporúčam, aby sme o návrhu zákona o štátnej službe a zároveň aj o prerokúvanom návrhu zákona o verejnej službe hlasovali až zajtra. Až zajtra, pretože treba, aby sme sa naozaj ešte dôsledne oboznámili s jednotlivými pozmeňujúcimi návrhmi. Preto budeme teraz pokračovať v rokovaní o návrhu zákona o verejnej službe . Prosím pána poslanca Halmeša, ktorý je posledný prihlásený do rozpravy, a pána poslanca Kötelesa, aby zaujali svoje miesto určené pre navrhovateľa a spravodajcu. Pán poslanec Halmeš. F. Halmeš, poslanec: Ďakujem, pán podpredseda. Nasleduje moje vystúpenie, ktoré je posledné v rámci rozpravy k návrhu zákona č. 313/2001 Z. z. o verejnej službe.
Laurenčík, Milan, podpredseda NR SR (2021-12-03):
Pán poslanec Stanislav Mizík, nech sa páči.
P. Hrušovský, predseda NR SR: (2004-11-02):
Prosím pána spoločného spravodajcu, aby uviedol návrh záverečného hlasovania, nech sa páči.
Stohlová, Tamara, poslankyňa NR SR (2024-01-11):
V čom konkrétne? Veď hovorím o tom, že to, čo tu odznieva, je... (Prerušenie vystúpenia časomerom.)
A. Záborská, poslankyňa: (2002-06-25):
I. Presperín, podpredseda NR SR: Dávam hlasovať o vašom návrhu. Hlasujte o postúpení do tretieho čítania. (Hlasovanie.) Prítomných je 113 poslancov, 95 za, 4 proti, 8 sa zdržalo, 6 nehlasovalo. Konštatujem, že návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či má niekto návrhy v rámci tretieho čítania z pánov poslancov a poslankýň. Konštatujem, že nemá, vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku, pristúpime k hlasovaniu o návrhu zákona ako o celku. Hlasujte o návrhu zákona ako o celku. (Hlasovanie.) Prítomných 115 poslancov, za 92, proti 5, zdržalo sa 14, nehlasovali 4. Konštatujem, že sme schválili návrh skupiny poslancov Národnej rady na vydanie zákona o zriadení Slovenskej zdravotníckej akadémie. Teraz budeme hlasovať o návrhoch, ktoré sme prerokovali dnes. Hlasovať budeme o vládnom návrhu zákona... Páni poslanci, je tu návrh ku zákonu o ochrane prírody a krajiny, ktorý bol pod tlačou 1594, aby sme odložili hlasovanie o tomto návrhu zákona na budúci týždeň. Je všeobecná zhoda? (Hlasy v sále.) Nie je? Páni poslanci, teda pristúpime k hlasovaniu o vládnom návrhu zákona o ochrane prírody a krajiny . (Hlas v rokovacej sále.) Prosím, pán poslanec Hoffmann má procedurálny návrh. A. Hoffmann, poslanec: Pán predsedajúci, navrhujem, aby Národná rada rozhodla hlasovaním o tom, že o návrhu zákona o ochrane prírody a krajiny, tlač 1594, budeme hlasovať na budúci týždeň v stredu o 17.00 hodine. Dajte, prosím, hlasovať o mojom návrhu. I. Presperín, podpredseda NR SR: Dávam hlasovať o procedurálnom návrhu pána poslanca Hoffmanna. Hlasujte, prosím. Hlasujte! Hlasujeme o tom, že, o návrhu zákona o ochrane prírody a krajiny budeme hlasovať až na budúci týždeň. Tak znel procedurálny návrh pána poslanca Hoffmanna. Hlasujte. (Hlasovanie.) Prítomných 115 poslancov, za 44, proti 45, zdržalo sa 20, nehlasovalo 6. Konštatujem, že tento návrh neprešiel, páni poslanci. To znamená, že budeme pokračovať hlasovaním o vládnom návrhu zákona o ochrane prírody a krajiny, ako tlač 1594. Pani poslankyňa Sabolová bola spoločná spravodajkyňa. Prosím, môžeme pristúpiť k hlasovaniu? Nech sa páči.
Fedor, Martin, poslanec NR SR (2014-02-11):
Ďakujem, pán predseda. Dajte, prosím, hlasovať o tom, že Národná rada berie na vedomie predmetnú správu.
Kollár, Boris, predseda NR SR (2020-04-03):
Pani poslankyňa Žitňanská.
P. Džurina, poslanec: (2007-10-24):
Ďakujem pekne, pán predseda, skončil som.
Matej, Ondrej, poslanec NR SR (2011-09-07):
Ďakujem pekne za slovo. Pán kolega Petrák, dve poznámky. Vieme, kde sa nachádza Slovensko, kde sa nachádza Európa, eurozóna, kde sa nachádza svet. Sme v období, keď veľa vecí, ktoré fungovali dobre, alebo tak sa to tvrdí, možno spôsobilo práve to, kde sa nachádzame. Je to všeobecná úvaha, ale je to tak, lebo keby to bolo všetko dobré, tak dneska nie je kríza, dneska nemáme s ničím problém. Ďalšia poznámka je o tom, o čo tu vlastne ide. A preto vám poviem, o čo tu vlastne ide. To, či máte rozdiel, je to 10-, 20-, 30-, 40-, 60-násobok, je jedno, ide tu, a poviem to úplne nahlas, o to, že vy bojujete za to, aby starosta bol vždycky ten dobrý pred ľuďmi a vláda bola tá zlá, lebo bez ohľadu na to, či máte 10-, 20-, 30-násobok, ten starosta musí rozhodnúť aj o tej minimálnej výške okrem pôdy, samozrejme. Ale na druhej strane beriem, že otvorili ste mnoho tém, s ktorými súhlasím. To znamená, že stavby, ktoré nie sú pevným základom spojené, nevie starosta spoplatniť. Možno sú to nebytové priestory. O kategorizácii pôdy sa fakt diskutuje, ale sme v prvom čítaní. Takže ja tiež súhlasím s tým. Poďme využiť priestor medzi prvým a druhým čítaním. Vy ste sám povedali, že s tým počítate, že vládny návrh posunieme do prvého čítania. A potom na tie podnetné veci, ktoré sú dobré a správne, využime ten priestor. Diskutujme a predložme pozmeňujúce návrhy. V tom vidím význam tejto diskusie. Ale ešte raz si dovolím zdôrazniť, nie je vždycky dobrá cesta, aby bol len starosta dobrý pred občanmi a vláda zlá. Ďakujem pekne.
Blanár, Juraj, podpredseda NR SR (2022-10-18):
Posledná faktická poznámka od pána poslanca Lehotského.
Blanár, Juraj, podpredseda NR SR (2021-11-02):
Teraz prosím spoločného spravodajcu z výboru pre financie a rozpočet pána poslanca Jozefa Hlinku, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spoločný spravodajca.
Danko, Andrej, predseda NR SR (2016-06-07):
Ďakujem. Pani podpredsedníčka Lucia Nicholsonová.
Bugár, Béla, podpredseda NR SR (2018-06-22):
Vyhlasujem rozpravu o tomto bode programu za skončenú. Pani riaditeľka, chcete zaujať stanovisko k rozprave? (Reakcia navrhovateľky.) Nech sa páči, samozrejme. Nie, nie, nie tu odtiaľto, z rečníckeho pultu. Nech sa páči. To je fakticky vaše také záverečné slovo. Nech sa páči.
Hrnčiar, Andrej, podpredseda NR SR (2016-11-25):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Asi pani podpredsedníčka vlády nechce zaujať stanovisko, takisto pán spravodajca. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a ktorým sa dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov . Vládny návrh zákona je pod tlačou 247, spoločná správa výborov má tlač 247a. Pani podpredsedníčka vlády, opäť vás poprosím o odôvodnenie vládneho návrhu zákona.
Kollár, Boris, poslanec NR SR (2022-11-30):
Prosím, prezentujme sa a hlasujeme. (Hlasovanie.) Prítomných 139 poslancov, za 138, 1 sa zdržal. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti . Teraz vyhlasujem dvojminútovú prestávku a potom budeme pokračovať v prerušenej rozprave v druhom čítaní o štátnom rozpočte. (Prestávka.)
I. Šulaj, poslanec: (2004-03-09):
1) K bodu 22 vládneho návrhu zákona navrhujem zmeniť nadpis v tretej časti. Pôvodné znenie vládneho návrhu zákona, nadpis tretej časti, ktorý znie: „Výkon štátnej správy v oblasti štátnej pomoci“ vypustiť a nahradiť nadpisom „Úrad pre štátnu pomoc“. 2) K bodu 23 vládneho návrhu zákona v § 21 - 24 navrhujem ponechať text vládneho návrhu zákona s tým, že sa pojem ministerstvo financií nahradí pojmom Úrad pre štátnu pomoc. 3) K bodu 24 vládneho návrhu zákona. Uvedeným bodom sa vypúšťa § 25 súčasne platného zákona. Navrhujem uvedený paragraf ponechať v pôvodnom znení súčasne platného zákona do 31. 12. 2003. 4) K bodu 25 vládneho návrhu zákona. Navrhujem v § 26 a 27 nahradiť text ministerstvo financií textom Úrad pre štátnu pomoc. 5) K bodu 27 vládneho návrhu zákona navrhujem v § 28 nahradiť text ministerstvo financií textom Úradu pre štátnu pomoc. 6) K bodu 29 vládneho návrhu zákona. Navrhujem vypustiť uvedený bod, ktorým sa zavádzajú nové § 30b a 30c. Zdôvodnenie: O transformácii Úradu pre štátnu pomoc a jeho postavení alebo v krajnom prípade o jeho zrušení je potrebné rozhodnúť až po skúsenostiach so vstupom do Európskej únie. Navrhujem Úrad ponechať tak, ako je to dnes, pod pôsobnosťou Národnej rady Slovenskej republiky, ako nezávislý orgán štátnej správy. Predpokladám, že v diskusii ešte vystúpia niektorí ďalší kolegovia, ktorí tento môj pozmeňujúci a doplňujúci návrh potom ešte odôvodnia. Ďakujem za pozornosť.
Lukáč, Jozef, poslanec NR SR (2022-02-15):
Vážený pán predseda, kolegyne, kolegovia, v rozprave vystúpil pán poslanec Jaromír Šíbl, ktorý podal procedurálny návrh podľa § 73 ods. 3, písm. a) vrátiť návrh zákona navrhovateľovi na dopracovanie. Pán predseda, dajte, prosím, hlasovať o procedurálnom návrhu pána poslanca Jaromíra Šíbla.